OpenLLM-France/wikimedia huggingface dataset:
# Artin Penik

Artin Penik (Istanbul, 1921 - Istanbul, 15 d'agost de 1982) fou un turc, pertanyent a la comunitat dels armenis de Turquia que es va immolar a la plaça de Taksim, Istanbul, el 10 d'agost de 1982, per a protestar contra «el terrorisme armeni».
El 7 d'agost de 1982, l'organització armada Exèrcit Secret Armeni per a l'Alliberament d'Armènia (ASALA) va realitzar un atemptat contra l'Aeroport Esenboğa de la capital turca, Ankara. En aquest atemptat hi van morir 9 persones i 72 foren ferides. Artin Penik, un sastre, va decidir protestar amb la seva vida dient: "ja no puc suportar el dolor, pels assassinats, de persones innocents". Va sobreviure quatre dies a l'Hospital Cerrahpaşa d'Istanbul, però va sucumbir per les ferides (la major part del seu cos fou cremat) el 15 d'agost.
En una entrevista de la TV turca va explicar que primerament havia volgut matar-se davant del Consolat francès de l'avinguda d'İstiklal a Beyoğlu, prop de Taksim. Després, segons el seu relat, hauria canviat d'opinió i decidí anà a la plaça de Taksim, on es troba el Monument de la República, «per a morir davant d'Atatürk». El seu funeral es va realitzar a l'Església de Meryem Ana, al Patriarcat Armeni d'Istanbul a Kumkapı, Fatih, amb la participació del Patriarca, les altes autoritats turques i molts ciutadans.

## Referències

* ↑ http://www.turkishjournal.com/i.php?newsid=361
* ↑ Carole M. Cusack. Sacred Suicide. Routledge, 8 abril 2016, p. 203–. ISBN 978-1-317-06019-2.
* ↑ https://news.google.cat/newspapers?id=bIZiAAAAIBAJ&sjid=lXcNAAAAIBAJ&pg=1638,1921786&dq=&hl=ca
# Aristàgores

Aristàgores és el nom dels següents personatges:
* Aristàgores de Milet, tirà de Milet
* Aristàgores de Cumes, tirà de Cumes
* Aristàgores de Cízic, tirà de Cízic
* Aristàgores d'Egipte, escriptor grec
# Serafín Huder Lasalas

Serafín Huder Lasalas (Pamplona, 29 de juliol de 1874 - 25 de març de 1962) fou un metge i polític navarrès. Pertanyia a una nissaga important de metges i polítics republicans navarresos.
En 1899 va ser nomenat metge d'Etxalar. En 1903 es trasllada a Pamplona. Va ser metge de la Beneficència municipal de Pamplona.
En 1931 va ser president del Partit Republicà Autònom Navarrès, partit creat en 1914 pel seu germà Gregorio Huder, reorganitzant el partit i passant a ser el de major creixement a Navarra en 1931. Va proclamar la Segona República a Pamplona, des de l'ajuntament, el mateix 14 d'abril a les set de la tarda. Aquest fet va congregar un gran entusiasme a la ciutat malgrat la victòria dels partits de dretes i antirepublicans a Navarra. Ell mateix recordava que el seu pare havia proclamat la Primera República en 1873.
Va ser destituït de la seva plaça de metge de la Beneficència municipal iniciada la Guerra Civil, quan a Navarra, que van guanyar els revoltats, van aplicar les destitucions als funcionaris. (vegeu Víctimes de la Guerra Civil a Navarra)

## Obres

* Tratamiento del Tracoma Iruñea, 1902 (tesi)
* Plan general de higienización de las viviendas de Pamplona y medios de realizarlo en la práctica, Iruñea: Aramendia, 1907
* Desarrollo de Pamplona durante los últimos cien años. Su nupcialidad, su natalidad, su mortalidad y su censo de población. Iruñea: Bengarai, 1935
* Comunicación acerca del 2.° Congreso Español Internacional contra la Tuberculosis presentada al Excmo. Ayuntamiento de Pamplona, por el Decano de su Beneficencia Municipal, Iruñea: Juan Sanz, 1973

## Enllaços externs

* Entrada de Serafín Huder a l'Enciclopèdia Auñamendi
* Article sobre metges a la Revista Panacea (del Col·legi de Metges de Navarra Arxivat 2009-12-11 a Wayback Machine.
# Santovenia

Santovenia és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 528 | 462 | 392 | 367 |
# Arcade

«Arcade» té aquests significats:
* Màquina recreativa o arcade
* Arcade (Itàlia), municipi a la província de Treviso (Itàlia)
* Arcade (Geòrgia), població dels Estats Units a l'estat de Geòrgia
* Arcade (Nova York), població dels Estats Units a l'estat de Nova York
* Arden-Arcade, població dels Estats Units a l'estat de Califòrnia
Viccionari
# Scinax aromothyella

Scinax aromothyella és una espècie de granota que es troba a l'Argentina i, possiblement també, al Brasil.

## Referències

* Fordham et al (2006). Scinax aromothyella. Llista Vermella de la UICN, Unió Internacional per a la Conservació de la Natura, 2006. Consultat el 3 gener 2008 (en anglès). (anglès)
# Scinax brieni

Scinax brieni és una espècie de granota de la família dels hílids. És endèmica del Brasil. Aquesta espècie es dona a la Serra do Mar, entre São Paulo i Rio de Janeiro. Es produeix per sobre de 800m snm. És una espècie moderadament comuna. Els seus hàbitats naturals inclouen boscos tropicals o subtropicals secs i a baixa altitud, montans secs, rius, maresmes d'aigua dolça, terra arable, pastures, plantacions, jardins rurals, àrees urbanes, zones prèviament boscoses ara molt degradades, estanys, terres d'irrigació, zones agrícoles inundades, canals i dics. Es reprodueix en piscines naturals o artificials, o corrents d'aigua lentes. També es troba en hàbitats pertorbats com les pastures i jardins rurals. Es tracta d'una espècie terrestre i d'aigua dolça. No hi ha cap amenaça significativa per a la supervivència d'aquesta espècie, ja que sembla capaç de persistir en hàbitats pertorbats.

## Referències

* ↑ Dante Pavan; Ulisses Caramaschi. Scinax brieni. UICN 2008. Llista Vermella d'espècies amenaçades de la UICN, edició 2008, consultada el 27-08-2014.
# Scinax argyreornatus

Scinax argyreornatus és una espècie de granota endèmica del Brasil.

## Referències

* Fordham et al (2006). Scinax argyreornatus. Llista Vermella de la UICN, Unió Internacional per a la Conservació de la Natura, 2006. Consultat el 3 gener 2008 (en anglès). (anglès)
# Santiago Casanova i Giner

Santiago Casanova i Giner (el Forcall, 1922 - Barcelona, 2011) fou un sacerdot i paleontòleg català, vinculat al Museu Geològic del Seminari de Barcelona. En el camp de l'arqueologia destaca les excavacions realitzades l'any 1954 a la Cova del Gegant de Sitges juntament amb els membres de l'Agrupació Excursionista Amunt. D'aquestes excavacions és d'on procedeix la mandíbula de Neandertal.

## Referències

* ↑ Daura, J., Sanz, M., Joan «NOTA NECROLÒGICA” SANTIAGO CASANOVA I GINER (Forcall 1922 – Barcelona 2011)». Cypsela: Revista De prehistòria I protohistòria, 2017, pàg. 7-8.
* ↑ «Llegint el codi genètic dels neandertals». Divulga, revista de divulgació científica, 01-02-2012. [Consulta: 17 febrer 2014].

## Bibliografia

* VILÀ, J.; CAPDET, V. «Mossèn Casanova. Història de Goigs, Arqueologia i la Creu de Sant Isidre». La Xermada; pàg. 33-36.
* SANZ, M.; DAURA, J.; SUBIRÀ. M.E., 2008. La mandíbula de Neandertal de la cova del Gegant (Sitges, Garraf). V trobada d'Estudiosos del Garraf. Diputació de Barcelona, Documents de Treball, Sèrie Territori 7:131-136.
* Daura J., Sanz, M . “NOTA NECROLÒGICA” SANTIAGO CASANOVA I GINER (Forcall 1922 – Barcelona 2011)». Cypsela: Revista De prehistòria I protohistòria, julio de 2017, p. 7-8, {{format ref}} https://raco.cat/index.php/Cypsela/article/view/375751

## Enllaços externs

* Biografia Detallada de Santiago Casanova i Giner
# La llegenda del drac trencaossos

La llegenda del drac trencaossos (títol original en anglès, Legend of the Boneknapper Dragon) és un curtmetratge animat de DreamWorks Animation, que és una seqüela de la pel·lícula Com ensinistrar un drac. S'ha doblat al català pel canal Super3.
La pel·lícula va ser emesa originalment a la televisió el 14 d'octubre de 2010 a Cartoon Network, i es va estrenar com a part de l'edició dels dos discos DVD de la pel·lícula original el 15 d'octubre de 2010.

## Referències

* ↑ «Cómo entrenar a tu dragón: La leyenda del Robahuesos (C) (2010)» (en castellà). [Consulta: 13 setembre 2023].
* ↑ «La llegenda del drac trencaossos». Goita què fan, ara!. [Consulta: 13 setembre 2023].
* ↑ «Legend of the Boneknapper Dragon (2010) recensie - Cinemagazine». [Consulta: 13 setembre 2023].
# Gran rombidodecàedre

En geometria, el gran rombidodecàedre és un políedre uniforme no convex indexat com a U$_{73}$. La seva figura de vèrtex és un quadrilàter creuat.

## Bibliografia

* Wenninger, Magnus. Dual Models. Cambridge University Press, 1983. ISBN 978-0-521-54325-5.

## Vegeu també

* Llista de políedres uniformes

## Enllaços externs

* Weisstein, Eric W., «Great rhombidodecahedron» a MathWorld (en anglès).
# Can Tayeda

* No s'ha de confondre amb Can Talleda.
Can Tayeda és un edifici al carrer del raval al municipi d'Anglès, obert durant el segle xvii, una de les sortides tradicionals del Castell d'Anglès. Catalogat a l'Inventari del Patrimoni Arquitectònic de Catalunya, es tracta d'un immoble de dues plantes i golfes, entre mitgeres i ubicat al costat esquerre del carrer del Raval. L'edifici està cobert amb una teulada a dues aigües de vessants a façana. Respon a la tipologia de casa medieval.
En la planta baixa hi ha tres obertures: en primer lloc, el gran portal adovellat d'arc de mig punt amb unes dovelles de grandària mitjana però ben escairades. La clau de volta recull un símbol - segurament una creu- i una inscripció molt deteriorada en la qual només es deixen entreveure algunes inicials molt desdibuixades. En segon lloc tenim un portal d'accés secundari d'arc de mig punt però que no ha rebut cap tipus d'emmarcament o tractament singular. Finalment hi ha una finestra rectangular amb llinda monolítica i muntants de pedra. La llinda recull una inscripció interessant però bastant malmesa que diu:
    FRANCESC (...)
    (...) ME FECIT
    AVE MARIA SIN PECADO
    16 CONCE BIDA 90
Pel que fa al primer pis o planta noble, aquest recull quatre obertures de tipologia similar, és a dir: rectangulars, amb llinda monolítica conformant un arc pla, muntants de pedra ben escairats i ampit treballat. Les tres finestres centrals recullen en la llinda una data idèntica, com és la de 1661.
Finalment, el segon pis exerciria les tasques de golfes i s'ha projectat en la façana en quatre obertures -tres de rectangulars i una de mig punt- bastant irrellevants, ja que no han rebut cap mena de treball especial.

## Referències

* 1 2 3 4 5 «Can Tayeda». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].

## Enllaços externs

* «Can Tayeda». Patrimoni de la Selva. Consell Comarcal de la Selva.
# Ryuzo Morioka

Ryuzo Morioka (Yokohama, Prefectura de Kanagawa, Japó, 7 d'octubre de 1975) és un exfutbolista japonès.

## Selecció japonesa

Ryuzo Morioka va disputar 38 partits amb la selecció japonesa.

## Enllaços externs

* National Football Teams
* Japan National Football Team Database
# Ryukyu Shimpo

Ryukyu Shimpo (en japonès 琉球新報, Ryūkyū Shinpō, literalment "Notícies Ryukyu") va ser el primer diari de la Prefectura d'Okinawa al Japó, fundat l'any 1893 per Shō Jun, i encara es publica diàriament avui. El diari està molt compromès en el desenvolupament i modernització d'aquesta prefectura illenca tot promocionant fires i exhibicions sobre innovació tecnològica. El grup Ryukyu Shimpo també està format per altres empreses de comunicació com ràdio, televisió i publicitat.

## Referències

* ↑ «Ryukyu Shimpo» (en anglès). https://www.japantimes.co.jp,+12-01-2020.+[Consulta: 12 gener 2020].
* ↑ «Ryukyu Shimpo Newspaper Museum (Naha) - 2020 All You Need to Know BEFORE You Go (with Photos)» (en anglès). https://www.tripadvisor.com,+12-01-2020.+[Consulta: 12 gener 2020].
* ↑ «Ryukyu Shimpo Kaihatsu KK» (en anglès). https://www.bloomberg.com/,+12-01-2020.+[Consulta: 12 gener 2020].
* ↑ «Ryukyu Shimpo Company History» (en anglès). http://english.ryukyushimpo.jp,+12-01-2020.+[Consulta: 12 gener 2020].
# Ron Kiefel

Ron Kiefel (Denver, Colorado, 11 d'abril de 1960) és un ciclista estatunidenc, ja retirat, que fou professional entre 1985 i 1995.
Com a ciclista amateur va prendre part en els Jocs Olímpics de Los Angeles de 1984, en què guanyà una medalla de bronze en la prova contrarellotge per equips, formant equip amb Clarence Knickman, Davis Phinney i Andrew Weaver.
Com a professional fou el primer ciclista estatunidenc en guanyar una etapa en una de les grans voltes, al Giro d'Itàlia de 1985. També destaca el campionat nacional en ruta de 1988. Forma part de l'US Bicycling Hall of Fame.

## Palmarès

* 1983
** Campió dels Estats Units amateur en ruta
** Campió dels Estats Units en contrarellotge
* 1984
** Medalla de bronze als Jocs Olímpics de Los Angeles an la prova contrarellotge per equips (amb Clarence Knickman, Davis Phinney i Andrew Weaver)
* 1985
** 1r al Trofeu Laigueglia
** Vencedor d'una etapa del Giro d'Itàlia
* 1988
** Campió dels Estats Units en ruta
** 1r al Giro de Toscana
* 1989
** Vencedor d'una etapa del Tour de Trump
* 1990
** Vencedor d'una etapa del Critèrium Internacional
* 1992
** Vencedor d'una etapa de la Volta a Luxemburg
* 1993
** 1r al Tour de Willamette
** Vencedor d'una etapa de la Redlands Bicycle Classic
** Vencedor d'una etapa de la Fitchburg Longsjo Classic
** Vencedor d'una etapa del Tour DuPont
* 1994
** 1r a la CoreStates Classic

### Resultats al Tour de França

* 1986. 96è de la classificació general
* 1987. 82è de la classificació general
* 1988. 69è de la classificació general
* 1989. 73è de la classificació general
* 1990. 83è de la classificació general
* 1991. 138è de la classificació general
* 1992. Abandona

### Resultats al Giro d'Itàlia

* 1985. 60è de la classificació general. Vencedor d'una etapa
* 1988. 62è de la classificació general
* 1989. 102è de la classificació general

## Referències

* ↑ «KIEFEL Ron (Ronald Alexander)». [Consulta: 19 desembre 2023].
* 1 2 «Olympedia – Ron Kiefel». [Consulta: 19 desembre 2023].
* ↑ ONLUS®, Museo del Ciclismo Associazione Culturale. «Museo del Ciclismo - Ron KIEFEL» (en italià). [Consulta: 19 desembre 2023].

## Enllaços externs

* Fitxa a sitiodeciclismo.net
# Ryan Roth

Ryan Roth (Kitchener, Ontario, 10 de gener de 1983) és un ciclista canadenc, professional des del 2002. Actualment corre a l'equip Silber Pro Cycling. Del seu palmarès destaca el Campionat nacional en ruta del 2012, i el de contrarellotge el 2016.

## Palmarès

* 2005
** Campió del Canadà sub-23 en ruta
* 2006
** 1r a la Clàssica Montreal-Quebec Louis Garneau
* 2008
** Vencedor d'una etapa de l'International Cycling Classic
** Vencedor d'una etapa al Rochester Omnium
* 2010
** Vencedor d'una etapa de la Volta a Cuba
* 2011
** 1r a l'Univest Grand Prix
* 2012
** Campionat del Canadà en ruta
** 1r a la Tro Bro Leon
* 2014
** Vencedor d'una etapa de la Valley of the Sun Stage Race
* 2016
** Campió del Canadà en contrarellotge
** 1r de la Valley of the Sun Stage Race i vencedor d'una etapa
** 1r al Winston Salem Cycling Classic
** 1r al Gran Premi ciclista de Saguenay
** 1r al Tour de Delta
* 2017
** Vencedor d'una etapa de la Tucson Bicycle Classic
** 1r a la KW Classic
* 2018
** Vencedor d'una etapa al Tour de White Rock
** 1r al Tour de Via Italia
* 2019
** Vencedor d'una etapa al Tour d'Iskandar Johor

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Ryan Wills

Ryan Wills (Whakatane, Badia de Plenty, 19 de gener de 1988) és un ciclista de Nova Zelanda, professional del 2008 al 2015.

## Palmarès

* 2009
** Vencedor d'una etapa al Tour de Wellington
* 2013
** 1r a la Volta al Brabant flamenc
* 2014
** 1r al Tour de Vineyards i vencedor d'una etapa

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Ryōkichi Minobe

Ryōkichi Minobe (美濃部 亮吉 Minobe Ryōkichi, 5 de febrer de 1904-24 de desembre de 1984) va ser un polític japonés que va ser Governador de Tòquio des de 1967 fins a 1979. Minobe és una de les figures del ja desaparegut Partit Socialista del Japó (PSJ) més conegudes en el Japó actual.

## Governador de Tòquio

Va presentar-se per primera vegada a governador a les eleccions a governador de Tòquio de 1967 com a candidat independent però amb el suport del Partit Socialista del Japó i el Partit Comunista del Japó, guanyant la contesa electoral front a Masatoshi Matsushita, president de la Universitat de Rikkyô i candidat del Partit Liberal Democràtic i el Partit Democràtic Socialista, i a Kennichi Abe, candidat del Kōmeitō.
Alguns dels punts polítics més importants de la seua etapa com a governador són:
* l'establiment de la sanitat gratuïta per a la tercera edat
* la creació de protocols de control de la pol·lució
* la conversió de carrers de zones amb molt de trànsit en carrers únicament per a vianants
* permetre la construcció de l'escola coreana de Tòquio i eximir al seu propietari, l'associació general de residents coreans al Japó, del pagament de les taxes locals.
* finalitzar el patrocini del govern Metropolità de Tòquio al circuit de carreres de Kōrakuen Hall.
En les eleccions a governador de Tòquio de 1971 Minobe tornà a ser reelegit derrotant el seu contrincant i candidat pel PLD, Akira Hatano. A les eleccions a governador de Tòquio de 1975 Minobe va ser reelegit per tercera i darrera vegada guanyant al candidat del PLD, Shintaro Ishihara, qui després seria ministre i guanyaria les eleccions a governador de Tòquio de 1999 esdevenint per un llarg terme Governador de Tòquio. De cara a les eleccions a governador de Tòquio de 1979, Minobe rebutjà presentar-se a la reelecció per a un quart mandat. El 1980 va participar en les eleccions a la Cambra de Consellers del Japó guanyant un escó. Va romandre com a membre de la Dieta Nacional fins a la seua mort el 1984.
Gran part de les polítiques d'en Minobe vers l'Associació General de Residents Coreans del Japó, associació representativa de residents coreans amb lligams amb el govern de Corea del Nord van ser eliminades pel governador Ishihara després de revelar-se els casos de segrests de japonesos per Corea del Nord.

## Referències

* ↑ «N Korea group's Tokyo offices 'seized'». BBC News, 09-09-2003 [Consulta: 16 març 2007].
# Akari Ogata

Akari Ogata –en japonès, 緒方 亜香里, Ogata Akari– (Uki, 24 de setembre de 1990) és una esportista japonesa que va competir en judo, guanyadora de dues medalles al Campionat Mundial de Judo, plata en 2011 i bronze el 2010. Als Jocs Asiàtics de 2010 va aconseguir una medalla de plata.

## Palmarès internacional

Campionat del món :
| Any | Lloc | Medalla | Categoria |
| 2010 | Tòquio ( Japó) | 3 | –78 kg |
| 2011 | París ( França) | 2 | –78 kg |
| Jocs Asiàtics ||||
| Any | Lloc | Medalla | Categoria |
| 2010 | Canton ( R.P. de la Xina) | 2 | –78 kg |

## Referències

* ↑ «Akari Ogata» Arxivat 2012-12-16 a Wayback Machine. en Sports-reference.com (SR/Olympic Sports) (anglès)
* ↑ «Akari Ogata» en Judoinside.com (anglès)

## Enllaços externs

* Akari Ogata a JudoInside.com
# Rudbar (Kirman)

Rudbar fou un antic districte de la província de Kirman a Pèrsia, a la vall del riu anomenat actualment Minab o Dozdan. El districte estava en la ruta entre Djiruft i el golf Pèrsic. Marco Polo va travessar la zona al segle xiii i l'esmenta com a plana de Reobarles.

## Referències

* Enciclopèdia de l'Islam, VIII, 605
# Afillatura de San Andrián de Vadoluengo (1135)

L'Afillatura de San Andrián de Vadoluengo fou el contracte d'afillament firmat el gener de 1135 a l'ermita de San Adrián de Vadoluengo (Sangüesa) entre el rei Garcia V de Pamplona i el rei Ramir II d'Aragó.

## Context

El contracte d'afillament tenia per objectiu formar una aliança contra Alfons VII de Castella i consensuar una solució a la problemàtica successòria que havia plantejat el Testament d'Alfons I d'Aragó (1131).

## El contracte d'afillatura

El text original no es coneix, i les seves referències parteixen d'una crònica històrica. Mitjançant el contracte d'afillament, els dos reis d'adoptaven mútuament, resultant successor del patrimoni reial de l'altre aquell que sobrevisqués al difunt. El contracte estigué en vigor tan sols durant 5 mesos, moment en el qual Garcia V de Pamplona canvià de bàndol i s'alià amb Alfons VII de Castella en contra Ramir II d'Aragó. De resultes d'això el contracte d'afillament quedà trencat i el rei Ramir II d'Aragó es casà amb Agnès de Poitiers a fi d'engendrar un successor per al Regne d'Aragó.

## Vegeu també

* Casal d'Aragó

## Referències

* ↑ Ubieto Arteta, La formación territorial, pàg. 205; La fijación de las fronteras con Navarra (1034-1035)
* ↑ Ubieto 1981, Historia de Aragón, vol. 1. La formación territorial, pàg. 201; La fiajación de las fronteras con Navarra (1134-1135)

## Bibliografia

* Gran Enciclopedia Aragonesa: Vadoluengo, pacto de Arxivat 2010-10-29 a Wayback Machine.
* Elizari Huarte, Juan Francisc. «Tiempos de ruptura, tiempos de sosiego». A: Historia Ilustrada de Navarra. Pamplona: Diario de Navarra, 1993. ISBN 84-604-7413-5. (castellà)
* Sesma Muñoze, J. Ángel. «Aragón medieval». A: Aragón en su historia. Zaragoza: Caja de Ahorros de la Inmaculada., 1980. ISBN 84-500-3905-3. (castellà)
* Ubieto Arteta, Antonio. Historia de Aragón, Vol 1. La formación territorial. Saragossa: Anubar, 1981. ISBN 84-7013-1818. (castellà)
# Afif (nom)

Afif és un nom masculí àrab —en àrab عفيف, ʿAfīf— que literalment significa «cast», «virtuós», «decent», «honest». Si bé Afif és la transcripció normativa en català del nom en àrab clàssic, també se'l pot trobar transcrit Afeef.
Combinat amb la paraula "religió", Afif-ad-Din —عفيف الدين, ʿAfīf ad-Dīn, «Castedat de la Religió»— és un làqab o títol emprat per diversos homes de religió musulmans. El làqab Afif-ad-Din ha esdevingut tant usual que també s'empra com a nom de pila masculí.
Aquests noms també els duen musulmans no arabòfons que els han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.
Vegeu aquí personatges i llocs que duen el nom o el làqab Afif-ad-Din

## Notes

* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. "عف". ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. "عف" (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Adair (Iowa)

Adair és una població dels Estats Units a l'estat d'Iowa. Segons el cens del 2000 tenia 839 habitants.

## Demografia

Segons el cens del 2000, Adair tenia 839 habitants, 366 habitatges, i 214 famílies. La densitat de població era de 147,2 habitants per km².
Dels 366 habitatges en un 29,5% hi vivien nens de menys de 18 anys, en un 51,4% hi vivien parelles casades, en un 5,7% dones solteres, i en un 41,5% no eren unitats familiars. En el 39,1% dels habitatges hi vivien persones soles el 21% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,51.
Per edats la població es repartia de la següent manera: un 22,2% tenia menys de 18 anys, un 17,3% entre 18 i 24, un 24,3% entre 25 i 44, un 22,5% de 45 a 60 i un 13,7% 65 anys o més.
L'edat mediana era de 39 anys. Per cada 100 dones de 18 o més anys hi havia 95,5 homes.
La renda mediana per habitatge era de 31.319 $ i la renda mediana per família de 42.847 $. Els homes tenien una renda mediana de 27.083 $ mentre que les dones 22.941 $. La renda per capita de la població era de 15.557 $. Entorn del 2,5% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Adair». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Adair». American Fact Finder. Oficina del Cens dels Estats Units, 12-01-2010.